[{"text_idx": "#000000", "text": "Roedd hi\u2019n ddechrau campus i\u2019r tymor i\u2019r Fflint y penwythnos diwethaf gyda Michael Wilde yn sgorio ddwywaith i\u2019w glwb newydd yn erbyn Met Caerdydd. Roedd \u2018na fuddugoliaethau i Gei Connah ac i\u2019r Seintiau Newydd hefyd ar benwythnos agoriadol y tymor newydd."}, {"text_idx": "#000002", "text": "Efallai bod Cei Connah wedi colli profiad Michael Wilde yn eu llinell flaen, ond fe brofodd y capten George Horan ei fod yntau yr un mor bwysig i\u2019r Nomadiaid gan i\u2019r amddiffynnwr 39 oed serennu yn erbyn Derwyddon Cefn nos Wener diwethaf."}, {"text_idx": "#000003", "text": "Chwaraeodd Horan ran allweddol yn y go\u0302l gyntaf, cyn sgorio\u2019r ail go\u0302l, a bu\u2019n hynod anlwcus i beidio rhwydo un, os nad dwy arall, wrth fod yn fygythiad cyson o giciau gosod a thafliadau hir."}, {"text_idx": "#000004", "text": "Cafodd Aberystwyth y dechrau perffaith i\u2019w tymor gan guro\u2019r Barri am y tro cyntaf ers 2003 diolch i gic rydd hyfryd Matthew Jones yn y funud olaf."}, {"text_idx": "#000005", "text": "Dyw Cei Connah heb golli dim un o\u2019u saith ge\u0302m ddiwethaf yn erbyn Aberystwyth (ennill 6, cyfartal 1), a dyw\u2019r Gwyrdd a\u2019r Duon heb ennill yn Stadiwm Glannau Dyfrdwy ers Hydref 2015."}, {"text_idx": "#000007", "text": "Bydd Christian Edwards yn mynnu gwell perfformiad gan y myfyrwyr nos Wener wedi iddo ddweud ei bod hi\u2019n edrych fel petae rhywun wedi chwistrellu \u2018rubbish dust\u2019 dros ei di\u0302m yn eu colled o 1-5 yn erbyn Y Fflint ddydd Sadwrn."}, {"text_idx": "#000008", "text": "Doedd dim llawer o fflach yn chwarae Hwlffordd chwaith gyda\u2019r Adar Gleision yn colli 2-0 yn erbyn Caernarfon y penwythnos diwethaf."}, {"text_idx": "#000009", "text": "Mae Met Caerdydd wedi ennill eu dwy ge\u0302m flaenorol yn erbyn Hwlffordd yn cynnwys eu buddugoliaeth swmpus o 6-1 ar Gampws Cyncoed ym mis Ebrill."}, {"text_idx": "#000011", "text": "Roedd Rhys Griffiths yn fodlon gyda pwynt yn dilyn eu ge\u0302m gyfartal yn erbyn Y Bala brynhawn Sadwrn, ac fe ddangosodd Pen-y-bont eu bod yn bwriadu cystadlu gyda\u2019r goreuon unwaith eto eleni."}, {"text_idx": "#000013", "text": "Ond mae\u2019r Robiniaid wedi ennill eu dwy ge\u0302m ddiwethaf yn erbyn Pen-y-bont, yn cynnwys eu buddugoliaeth o 0-1 yn Stadiwm Gwydr SDM yn rownd gynderfynol y gemau ail gyfle ym mis Mai."}, {"text_idx": "#000015", "text": "Efallai mae dim ond un ge\u0302m sydd wedi ei chwarae, ond teg dweud y byddai Neil Gibson wedi bod yn ddyn hapus wrth weld enw\u2019r Fflint ar frig y tabl yr wythnos hon."}, {"text_idx": "#000016", "text": "Bydd Niall McGuinness yn dychwelyd i Gae-y-Castell am y tro cyntaf ers cael ei ddiswyddo fel rheolwr Y Fflint \u2018no\u0302l ym mis Rhagfyr, ac er mae colli oedd hanes y Derwyddon y penwythnos diwethaf, roedd McGuinness yn llawn canmoliaeth am ei chwaraewyr, roddodd ge\u0302m galed i Gei Connah ar y Graig."}, {"text_idx": "#000019", "text": "Ar o\u0302l ennill eu gemau agoriadol y penwythnos diwethaf, bydd Y Seintiau Newydd a Chaernarfon yn gobeithio am driphwynt arall brynhawn Sadwrn i aros tua\u2019r copa."}, {"text_idx": "#000020", "text": "Bydd hi\u2019n ge\u0302m arbennig i amddiffynnwr newydd Caernarfon, Steve Evans, enillodd saith pencampwriaeth gyda\u2019r Seintiau Newydd, cyn treulio pedair blynedd fel is-reolwr i\u2019r clwb."}, {"text_idx": "#000022", "text": "Chafodd y ddau di\u0302m yma ddim y dechrau delfrydol i\u2019r tymor wrth fethu a\u0302 churo clybiau orffennodd yn i\u0302s na nhw\u2019r tymor diwethaf."}, {"text_idx": "#000023", "text": "Cyfartal oedd hi rhwng Y Bala a Phen-y-bont, a collodd Y Barri yn erbyn Aberystwyth ar o\u0302l ennill eu wyth ge\u0302m ddiwethaf yn erbyn y Gwyrdd a\u2019r Duon."}, {"text_idx": "#000024", "text": "Enillodd Y Bala dair o\u2019u pedair ge\u0302m yn erbyn Y Barri\u2019r tymor diwethaf gyda enillydd yr Esgid Aur, Chris Venables yn rhwydo hatric mewn dwy o\u2019r gemau rheiny."}, {"text_idx": "#000026", "text": "Bydd uchafbwyntiau gemau\u2019r penwythnos i\u2019w gweld ar ein gwefannau cymdeithasol ac ar Sgorio nos Lun am 5:30."}]